Til medlemmene i Nordnorsk redaktørforening!

Det faglige seminaret i Bodø nærmer seg med stormskritt. Se oppdatert program lenger ned i eposten.

Vedlagt ligger påmeldingsliste; vi er 36 påmeldte, inkludert medlemmer fra Nordnorsk Medieforening! Meget bra!

Sjekk påmeldingslisten og send korrigering dersom noe ikke stemmer. Jeg har vært to uker i USA og eposter kan ha havnet under radaren i Trumf-land.

Reise og opphold på Radisson dekkes av den enkelte. Hotell er reservert. NNR dekker lunsjer og middagen, frokost er inkludert i hotellprisen på 1.095 kroner.

Mvh,

Steinulf Henriksen

Sjefredaktør / adm dir

Tlf: 977 75 881 / 77 85 20 51



[http://www.folkebladet.no](http://www.folkebladet.no/)

<http://www.facebook.com/folkebladet.no>

<http://twitter.com/folkebladet>

TIL MEDLEMMENE I NORD-NORSK REDAKTØRFORENING

I samarbeid med Nordnorsk Medieforening inviterer vi til faglig seminar i Bodø 6.-7. desember for våre medlemmer. Programmet blir slik:

**TIRSDAG 6. DESEMBER**

**12.00-12.45: Lunsj på Radisson**

**Faglig seminar, Auditoriet, Avisa Nordland:**

**13.00-15.30: Omstilling og nedbemanning – Anders Aarskog, MBL**

Mange mediebedrifter gjennomgår for tiden store omstillings- og nedbemanningsprosesser, og MBLs jurister er involvert i mange av disse. Her får du en gjennomgang av hvilke regler som må iakttas ved omstillingsprosesser og hva slags arbeidsrettslige og praktiske spørsmål som kan oppstå ved omstilling og nedbemanning. Foredragsholder fra MBL**,** Anders Aarskog, advokat og leder av MBLs arbeidslivavdeling, gjennomgår regelverket og fokuserer på vanlige fallgruver og problemstillinger, blant annet:  Hvordan går man frem? Prosess og saksbehandling etter Hovedavtalen og arbeidsmiljøloven. Når er det adgang til å nedbemanne? Må vi tilby sluttpakker? Er vi nødt til å følge ansiennitetsprinsippet? Hvor stor vekt har kompetanse ved utvelgelsen? Hvordan er regelverket knyttet til utvalgskretser?

**16.00-17.00: NRKs digitale strategi i nord - Anders Opdahl, NRK**

Kringkastingssjef Thor Gjermund Eriksen avviser at NRK er en trussel for lokalavisene. Kan vi stole på det? Hva er NRKs digitale strategi i nord, og er det mulig for NRK å styrke sin digitale posisjon i landsdelen uten at det går på bekostning av kommersielle konkurrenter i en stadig mer presset økonomisk situasjon? Regionredaktør Anders Opdahl forteller om sine tanker om digitale strategier og samarbeid.

**17.15-18.15: Nord-Norges plass i det nasjonale nyhetsbildet**

Duell mellom regionredaktør i NRK, Anders Opdahl vs. sjefredaktør i Nordlys, Helge Nitteberg vs. Nord-Norgekorrespondent Roy Arne Salater, TV2. Debattleder: Rolf Edmund Lund, Altaposten.

**20.00: Middag på restaurant Nyt (tidligere Smak)**

**ONSDAG 7. DESEMBER**

**Faglig seminar, Auditoriet, Avisa Nordland:**

**09.00-12.30: Digitalt kildevern, Arne Jensen, NR.**

Vi ser på utviklingen av kildevernet, utfordringer i den digitale verden og mulige tiltak, samt andre aktuelle faglige temaer. Her er det åpent for innspill fra medlemmene! Har du temaer du mener vi bør diskutere? Kursholder: Generalsekretær Arne Jensen, Norsk redaktørforening.

**12.30: Lunsj på Radisson, avslutning og god jul!**



Steinulf Henriksen, leder